Diari Oficial de la Generalitat Valenciana


Sumari del DOGV 8985, del 29-12-2020 (2020/11895)

RESOLUCIÓ de 22 de desembre de 2020, del director de l'Agència de Prevenció i Lluita contra el Frau i la Corrupció, pel qual es publica l'actualització de la relació de llocs de treball de l'Agència.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/11436


Data del document
:   22-12-2020

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ de 22 de desembre de 2020, del director de l'Agència de Prevenció i Lluita contra el Frau i la Corrupció, pel qual es publica l'actualització de la relació de llocs de treball de l'Agència. [2020/11563]  
I. Mitjançant la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, es crea aquesta agència com una entitat adscrita a les Corts, amb personalitat jurídica pròpia i plena capacitat d'actuar per al compliment de les seues finalitats.  
L'article 29 d'aquesta llei estableix que els llocs de treball de l'Agència es classificaran i proveiran d'acord amb les normes de la Llei de funció pública valenciana, corresponent l'elaboració i aprovació de la relació de llocs de treball a l'Agència mateix.  
II. En virtut de Resolució de 27 de juny de 2019, del director de l'Agència de Prevenció i Lluita contra el Frau i la Corrupció de la Comunitat Valenciana, s'aprova el Reglament de funcionament i règim interior d'aquesta (DOGV núm. 8582, de 2.07.2019), conforme amb l'habilitació concedida en l'apartat segon de la disposició transitòria primera de la Llei 11/2016, de 28 de novembre, de la Generalitat.  
  
III. La vigent relació de llocs de treball de l'Agència s'aprova per una resolució del director de l'Agència de 19 d'agost de 2019, publicada en el DOGV núm. 8624, de 30.08.2019, i es modifica per la Resolució núm. 93/2020, de 8 d'abril, del director de l'Agència, publicada en el DOGV núm. 8789, de 15.04.2020 (rectificació DOGV núm. 8800, de 28.04.2020).  
IV. En virtut de Resolució núm. 610/2020, d'11 de desembre, del director de l'Agència, s'aprova, per raons organitzatives, la modificació puntual número 2/2020 de la relació de llocs de treball, que afecta els llocs número 29, 30, 35, 36, 42 i 43, mitjançant la supressió, en l'apartat de Requisits, de l'exigència de «Certificat de nivell C1 de valencià» i la substitució, en l'apartat de Mèrits, de la referència al «Nivell superior al C1 de valencià» per «Coneixements de valencià».  
  
Es justifica tal modificació en què el manteniment del requisit de la capacitació lingüística dificulta l'accés a funcionaris procedents d'altres administracions, la qual cosa no concilia amb la configuració d'aquests llocs com a oberts a totes les administracions públiques. En tot cas, la supressió d'aquest requisit no eximeix de la valoració com a mèrit. A més, es mantenen llocs d'idèntica classificació amb el requisit de la capacitació lingüística.  
Aquesta modificació no suposa cap repercussió econòmica en els pressupostos de l'Agència, ja que els llocs conserven la mateixa classificació retributiva.  
De la modificació es va informar adonar en la reunió de la Mesa Tècnica de l'Agència celebrada en data 15 de desembre 2020, la composició de la qual és idèntica a la de la mesa de negociació pel que fa a la representació sindical.  
V. Per la Resolució núm. 630/2020, de 16 de desembre, del director de l'Agència, s'aprova la modificació puntual número 3/2020 de la relació de llocs de treball. En virtut d'aquesta, s'inclouen les funcions de registre i notificacions en els llocs 29 i 40, funcions atribuïdes a tots els llocs de treball de l'Agència amb la mateixa classificació professional; i, es reclassifica el lloc número 32 de subaltern/a supervisor/a a cap de negociat d'administració, responent amb això a la necessitat derivada de la càrrega estructural de l'Àrea d'Administració, Recursos Humans i Gestió Econòmica, així com a la necessària adequació de la classificació professional d'aquest lloc, en resposta a l'impacte de l'ús de les noves tecnologies en l'estructura de l'Agència.  
  
Consta acreditat el compliment del principi de cobertura pressupostària per la reclassificació del lloc de treball número 32. Respecte a la modificació dels llocs de treball número 29 i 40, no suposa cap repercussió econòmica, ja que els llocs conserven la mateixa classificació retributiva, i s'incideix únicament en les seues funcions.  
  
L'assenyalada proposta de modificació de la relació de llocs de treball es va incloure en l'ordre del dia de la reunió de la Mesa Tècnica de l'Agència celebrada en data 15 de desembre 2020, la composició de la qual és idèntica a la de la mesa de negociació pel que fa a la representació sindical, havent sigut posada a la disposició dels seus membres, amb caràcter previ a la celebració, la documentació justificativa i l'informe acreditatiu del compliment del principi de previsió pressupostària, en compliment del que s'estableix en els articles 34.2 i 41.2 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.   
En virtut del que s'ha exposat, d'acord amb el que es disposa en els articles 32 i següents de la Llei 10/2010, d'ordenació i gestió de la funció pública valenciana, i de conformitat amb les atribucions conferides en l'article 29.3 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en els articles 13.1.f, 61 i 62 del seu Reglament de funcionament i règim interior de 27 de juny de 2019, es publica l'actualització de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana, aprovada per la Resolució del director de l'Agència de 19 d'agost de 2019, i publicada en el DOGV núm. 8624, de 30.08.2019, amb inclusió de les modificacions.  
Contra les resolucions núm. 610/2020, d'11 de desembre, i núm. 630/2020, de 16 de desembre, del director de l'Agència, de modificació de la relació de llocs de treball, que posen fi a la via administrativa, es podrà interposar potestativament un recurs de reposició davant el mateix òrgan que les ha dictades, en el termini d'un mes a comptar des de l'endemà de la publicació d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, un recurs contenciós administratiu davant el jutjat contenciós administratiu corresponent en el termini de dos mesos d'acord amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime escaient.  
  
València, 22 de desembre de 2020.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.